CELEX: 62011CA0061
Language: fi
Date: 2011-04-28 00:00:00
Title: Asia C-61/11 PPU: Unionin tuomioistuimen tuomio (ensimmäinen jaosto) 28.4.2011 (Corte di Appello di Trenton (Italia) esittämä ennakkoratkaisupyyntö) — Rikosoikeudenkäynti Hassen El Dridiä alias Karim Soufia vastaan (Vapauden, turvallisuuden ja oikeuden alue — Direktiivi 2008/115/EY — Laittomasti maassa oleskelevien kolmansien maiden kansalaisten palauttaminen — Direktiivin 15 ja 16 artikla — Kansallinen lainsäädäntö, jossa säädetään vankeusrangaistuksesta niille laittomasti maassa oleskeleville kolmansien maiden kansalaisille, jotka kieltäytyvät noudattamasta määräystä poistua jäsenvaltion alueelta — Yhteensoveltuvuus)

25.6.2011   
            
            
               FI
            
            
               Euroopan unionin virallinen lehti
            
            
               C 186/8
            
         Unionin tuomioistuimen tuomio (ensimmäinen jaosto) 28.4.2011 (Corte di Appello di Trenton (Italia) esittämä ennakkoratkaisupyyntö) — Rikosoikeudenkäynti Hassen El Dridiä alias Karim Soufia vastaan
   (Asia C-61/11 PPU) (1)
   
   (Vapauden, turvallisuuden ja oikeuden alue - Direktiivi 2008/115/EY - Laittomasti maassa oleskelevien kolmansien maiden kansalaisten palauttaminen - Direktiivin 15 ja 16 artikla - Kansallinen lainsäädäntö, jossa säädetään vankeusrangaistuksesta niille laittomasti maassa oleskeleville kolmansien maiden kansalaisille, jotka kieltäytyvät noudattamasta määräystä poistua jäsenvaltion alueelta - Yhteensoveltuvuus)
   2011/C 186/14
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte di Appello di Trento
   
      Rikosoikeudenkäynnin asianosainen pääasiassa
   
   Hassen El Dridi alias Karim Soufi
   
      Oikeudenkäynnin kohde
   
   Ennakkoratkaisupyyntö — Corte di Appello di Trento — Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annetun Euroopan parlamentin ja neuvoston direktiivin 2008/115 (EUVL L 348, s. 98) 15 ja 16 artiklan tulkinta — Maassa laittomasti oleskelevien kolmansien maiden kansalaisten palauttaminen — Säilöönoton edellytykset maastapoistamistilanteissa — Välitön sovellettavuus — Kansallinen lainsäädäntö, jonka mukaan kolmannen valtion kansalaiselle, joka jatkaa laitonta oleskelua valtion alueella sen jälkeen, kun maastapoistamismääräys on annettu hänelle tiedoksi, voidaan määrätä yhdestä neljään vuotta vankeutta
   
      Tuomiolauselma
   
   Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annettua Euroopan parlamentin ja neuvoston direktiiviä 2009/115/EY ja erityisesti sen 15 ja 16 artiklaa on tulkittava siten, että se on esteenä pääasiassa kyseessä olevan kaltaiselle jäsenvaltion lainsäädännölle, jossa säädetään vankeusrangaistuksen määräämisestä maassa laittomasti oleskelevalle kolmannen valtion kansalaiselle ainoastaan sillä perusteella, että hän vastoin hänelle annettua määräystä poistua tämän valtion alueelta määräajassa jatkaa ilman hyväksyttävää syytä oleskeluaan kyseisellä alueella.
   
      (1)  EUVL C 113, 9.4.2011.